Jibuti

Jibuti o Gibuti l'e on paexe de l'Africa oriental inte el Corno d'Africa. El confina co la Somalia a sudset, l'Etiopia a ovest e l'Eritrea a nord; el xe bagnà dal Mar Roso al estremo nordest e dal Golfo de Aden a est. Zeografia Gibuti el ga na estension de 23 200 km². Le cime pi alte le riva so i domila metri. La depresion de Asal xe a 155 m soto el livel del mar. No ghe fiumi, ma solo uadi – fiumi temporanei inte el tempo de la piova. Gibuti xe on paexe desertico. Se cata savane e steppe. Storia Antighità Gibuti xera abitá fin da i tempi preistorici. Se pensa che i primi omeni a lasar el continente africano i sia pasá de qua par andar inte la penisola Arabica e pasar a l’Axia continental. In tempi pi recenti, etnie pastorali da lo Yemen ga ocupá la region e i sa misciá co etnie africane. Da sempre in contato co le coste de lo Yemen, l’Islam xe rivá su le coste de Gibuti inte el IX secolo. I marcanti arabi yemeniti e omaniti ga controlá el paexe fin al XVI secolo. Modernità En tel 1862, i francexi ga comprá la zona de Gibuti da i sultani de Obock e Tagiura e i ga scominsiá a costruir la cavedal. El porto de Gibuti servea a contrastar la presenza inglexe a Aden. Inte el 1949, i issa ga domandá la riunificasion co i somali de le colonie italiane. I francexi ga espulso i somali e dato el poder aministrativo a i afar, etnia de origine etiopica. Inte el 1967, la minoranza somala ga scominsiá a organizare tumulti. Indipendensa Gibuti xe rivá a l’indipendenza el 27 zugno 1977. Le prime elesioni vedea la vitoria de la Lega Popolare par el Progresso (RPP) e Hassan Gouled Aptidon, cao de partio, fu el novo presidente. Ne i primi ani novanta ghe stá na guera civile fomentá da i afar. La guera xe terminá in tel 1994. Zeografia politega El paese l'è na republica. El presidente Ismael Omar Guelleh l'è in carica dal 1999. La cavedal, Gibuti, l'è anca el porto pricipal del paexe. I francexi i ga na grosa baxe miłitare rente de la caitale. Popolasion Gibuti el ga na popolasion de 822 000 abitanti. La majoria de la zente (84%) la vive inte i centri urbani. Etnie I abitanti se divide tra afar e somali. Religione El 94% de la popolasion xe de religione islamica I altri xe catoleghi. El vescovo de Gibuti xe mons Giorgio Bertin. Léngue En Gibuti a se parla el francexe, l'arabo, el somalo e l'afar. Gałeria de someje Notasion Altri projeti Wikimedia Commons el detien imàjini o altri file so Zibuti el detien schemi gràfeghi so Linganbi foresti Sito ufisałepresidence.dj. Gibuti, in Disionàrio de istòria, Istituto de ła Ençiclopedia Italiana, 2010. (IT, DE, FR) Jibutihls-dhs-dss.ch, Disionàrio stòrego de ła Svìsara. (EN) Peter J. Schraeder e Catherine C. Cutbill, DjiboutiEnçiclopedia Britannica, Encyclopædia Britannica, Inc.